আমেরিকার Environment Protection Agency - এর নিয়ম অনুসারে তেজস্ক্রিয় বর্জ্য পদার্থকে 10000 বছর নিস্ক্রিয় করে রাখার ব্যবস্থা করতে হবে। বেশ কয়েক বছর আগে আমেরিকায় বারো হাজার (12,000) টনের মতো উচ্চ মাত্রার তেজস্ক্রিয় পদার্থ জমে গিয়েছে এবং তার পরিমাণ প্রতি বছর দু হাজার (2000) টন করে বাড়ছে। এইসব খরচ শিল্প মালিক বা সরকারকে বইতে হয়; তাই পারমাণবিক শক্তির খরচ ক্রমাগত বেড়ে যাচ্ছে। পরমাণু কেন্দ্র আয়ুশেষে বন্ধ করার সমস্যা হল একটি বিরাট বড় সমস্যা। একটা দুর্ঘটনা ঘটলে তাকে সামাল দেবার খরচ বিরাট পরিমাণ। আমেরিকার থ্রি মাইল আইল্যান্ডে যে দুর্ঘটনা ঘটে তাকে পরিষ্কার করার খরচ দাঁড়ায় এক শত (100) কোটি মার্কিন ডলার। চেরনবিলে সাফাই খরচ হয়েছে পাঁচ শ (500) কোটি ডলার। ফুকুসিমার দুর্ঘটনা জাপানি অর্থনীতিতে বিপর্যয় এনে দিয়েছে। খরচ কত দাঁড়াবে তা এখনও জানা সম্ভব নয়। অকেজো পারমাণবিক কেন্দ্রকে সরিয়ে ফেলার সমস্যাও একটি বিরাট সমস্যা। একটি পারমাণবিক চুল্লির জীবনকাল পঁচিশ (25) থেকে চল্লিশ (40) বছর। চুল্লির প্রতিটি জিনিস তেজস্ক্রিয় হয়ে যায়। আমেরিকার সিপিং ফোর্ট পরমাণু কেন্দ্র 1984 সালে অকেজো হয়ে যায়। ওই কেন্দ্র তৈরি করতে খরচ হয়েছিল ছয় (6) কোটি ডলার। তাকে নিস্ক্রিয় করতে খরচ হয় আট (8) কোটি ডলার। এর তথ্য অনুযায়ী সারা বিশ্বে চার শত চৌত্রশ (434) টি পারমানবিক চুক্তিবদ্ধ হয়ে গেছে এবং ভারতে কুড়ি (20) টি চুল্লির মধ্যে দশ (10) -টি বৃদ্ধ, অর্থাত 20 বছরে বেশী বয়স্ক হয়ে গেছে।